Silêmanî de pê beşdarîya hemwelatîyan û sîyasetmedaran Endamê Konseya Rayberdişî ya KCKyî Dîyar Xerîb (Helmet) û di embazê ci Şahîn û Dewran pê merasîmêkî ameyî yadkerdene. Merasîm de deyîra ke Dîyar Xerîbî rê nusîyaye ameye wendene.
Nameyê keyeyê Xerîbî ser o waya Helmetî Lave Xerîb qisey kerd û ard ziwan ke metod û têkoşînê Helmetî rayîrê azadîya Kurdîstanî yê.
Nameyê Kampa Multecîyan a Şehîd Rûstem Cûdîyî ser o dayîke Sara qisey kerd û îfade kerd ke ê soz danê Helmet û pêro şehîdan ke armancê înan do bîyarê ca.
Dima zî mesajê KCKyî ame wendene û şîîrî ameyî wendene. Hemsereka Têgêrayîşê Azadîye Tara Hisên pare kerd ke wa kurdî wayîrê vîrameyîşê Dîyar Xerîbî vejîyê û vera xeta îxanetî û hemkarîye tewirê xo zelal bikerê.
Merasîm pê slogananê 'Şehîdî nêmirenî', 'Bimiro îxanet', 'Helmet bêmerg o' qedîya.
